Den 20-årige mand har længe været i politiets søgelys. Han er af anden etnisk herkomst end dansk og blev anoldt i en lejlighed på Nørrebro i København af en større politistyrke. Kort efter drabet på William Lennon Davis anholdt politiet flere mistænkte, men de blev alle en efter en igen sat på fri fod. Under hele efterforskningen har politiet nemlig haft meget svært ved at finde vidner, som tør stå frem og fortælle, hvad de har set. Grundlovsforhøret i dag blev holdt for lukkede døre, og politiet vil ikke oplyse, hvordan den 20-årige forholder sig til sigtelsen. Men ifølge ritzau nægter manden sig skyldig og kærede fængslingen til landsretten.

Opsummering:
Den 20-årige mand, der i går i København blev anholdt i forbindelse med knivdrabet i Jomfru Ane Gade tidligt påskelørdag, blev i dag i retten i Aalborg varetægtsfængslet til 29. juni. Manden sigtes for medvirken til drabet.